CELEX: 22004D0061
Language: fi
Date: 2004-04-26 00:00:00
Title: ETA:n sekakomitean päätös N:o 61/2004, tehty 26 päivänä huhtikuuta 2004, ETA-sopimuksen liitteen XIII (Liikenne) muuttamisesta

26.8.2004   
            
            
               FI
            
            
               Euroopan unionin virallinen lehti
            
            
               L 277/175
            
         
      ETA:N SEKAKOMITEAN PÄÄTÖS
   
   N:o 61/2004,
   tehty 26 päivänä huhtikuuta 2004,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 6 päivänä helmikuuta 2004 tehdyllä ETA:n sekakomitean päätöksellä N:o 2/2004 (1).
            
         
               (2)
            
            
               Yhteisistä siviili-ilmailun turvaamista koskevista säännöistä 16 päivänä joulukuuta 2002 annettu Euroopan parlamentin ja neuvoston asetus (EY) N:o 2320/2002 (2) olisi otettava osaksi sopimusta.
            
         
               (3)
            
            
               Islannin poikkeuksellinen maantieteellinen sijainti ja alhainen väentiheys sekä Islannin kotimaanreiteillä palvelevan lentokaluston kokoonpano edellyttävät, että asetusta (EY) N:o 2320/2002 ei sovelleta kotimaanlentopalveluihin Islannin alueella. Kotimaanlentopalveluihin Islannissa sovellettavat kansalliset turvatoimenpiteet tarjoavat riittävän suojelun tason.
            
         
               (4)
            
            
               Liechtensteinin erityistilanteessa, joka johtuu hyvin pienestä alueesta, erityisestä maantieteellisestä rakenteesta sekä siitä, että lentoliikennettä on kaikkiaan Liechtensteinissa erittäin vähän, Liechtenstein ei ole minkään säännöllisen kansainvälisen lentoreitin määrä- tai lähtömaa ja Liechtensteinin siviili-ilmailun perusrakenteina on ainoastaan yksi helikopterikenttä, asetusta (EY) N:o 2320/2002 ei pitäisi soveltaa Liechtensteinin alueella oleviin siviili-ilmailun perusrakenteisiin.
            
         
               (5)
            
            
               Koska useimmat Norjan alueellisista lentokentistä sijaitsevat syrjäseudulla ja Norjan kotimaanlentopalveluihin sovellettavat kansalliset turvatoimenpiteet tarjoavat riittävän suojelun tason, asetuksen (EY) N:o 2320/2002 voimaantulopäivää olisi mukautettava tiettyjen Norjan alueellisten lentokenttien osalta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XIII seuraavasti:
   
               1)
            
            
               Lisätään 66g kohdan (Euroopan parlamentin ja neuvoston direktiivi 2003/42/EY) jälkeen kohta seuraavasti:
               
                           ”66h.
                        
                        
                           
                              32002 R 2320: Euroopan parlamentin ja neuvoston asetus (EY) N:o 2320/2002, annettu 16 päivänä joulukuuta 2002, yhteisistä siviili-ilmailun turvaamista koskevista säännöistä (EYVL L 355, 30.12.2002, s. 1).
                           Tätä sopimusta sovellettaessa asetusta koskevat seuraavat mukautukset:
                           
                                       a)
                                    
                                    
                                       Asetuksessa säädettyjä toimenpiteitä ei sovelleta Islannin alueella sijaitsevien lentokenttien kotimaanlentopalveluihin.
                                    
                                 
                                       b)
                                    
                                    
                                       Asetuksessa säädettyjä toimenpiteitä ei sovelleta Liechtensteinin alueella oleviin siviili-ilmailun perusrakenteisiin.
                                    
                                 
                                       c)
                                    
                                    
                                       Asetusta sovelletaan viimeistään 1 päivästä tammikuuta 2005 liitteen XIII lisäyksessä 8 yksilöityihin Norjan alueellisiin lentokenttiin, jos seuraavat edellytykset täyttyvät:
                                       
                                                   i)
                                                
                                                
                                                   Kyseinen lentokenttä ei ole minkään säännöllisen kansainvälisen lentoreitin määrä- tai lähtökenttä.
                                                
                                             
                                                   ii)
                                                
                                                
                                                   Niillä Norjan lentokentillä, joilla asetusta sovelletaan täysimääräisesti, on käytössä tarvittavat kyseisiltä alueellisilta kentiltä tulevia lentoja koskevat korvaavat toimenpiteet — kuten tarkastettujen lähtevien matkustajien erottaminen asetuksen edellyttämällä tarkkuudella tarkastamattomista saapuvista matkustajista sekä matkustajien ja matkatavaroiden uusintatarkastus — sen varmistamiseksi, että turvallisuustaso ei heikkene.”
                                                
                                             
                                 
                     
         
               2)
            
            
               Lisätään liitteen XIII loppuun otsikko ”LISÄYS 8”.
            
         
               3)
            
            
               Sisällytetään tämän päätöksen liitteessä oleva teksti liitteen XIII lisäyksen 8 tekstiksi.
            
         2 artikla
   Asetuksen (EY) N:o 2320/2002 islannin- ja norjankieliset tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 27 päivänä huhtikuuta 2004, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä huhtikuuta 2004.
      
         
            ETA:n sekakomitean puolesta
         
         
            Puheenjohtaja
         
         P. WESTERLUND
         
      
   
   
      (1)  EUVL L 116, 22.4.2004, s. 42.
   
      (2)  EYVL L 355, 30.12.2002, s. 1.
   
      (3)  Valtiosäännön asettamista vaatimuksista ei ole ilmoitettu.
   
      LIITE
      ETA:n sekakomitean päätökseen N:o 61/2004
      ”66h kohdan (Euroopan parlamentin ja neuvoston asetus (EY) N:o 2320/2002) c mukautuksessa tarkoitetut Norjan alueelliset lentokentät:
      
                   
               
               
                  ANDØYA (sotilaslentokenttä, jolla siviililiikennettä)
               
            
                   
               
               
                  BÅTSFJORD
               
            
                   
               
               
                  BERLEVÅG
               
            
                   
               
               
                  FØRDE, Bringeland
               
            
                   
               
               
                  HAMMERFEST
               
            
                   
               
               
                  HASVIK
               
            
                   
               
               
                  HONNINGSVÅG, Valan
               
            
                   
               
               
                  LEKNES
               
            
                   
               
               
                  MEHAMN
               
            
                   
               
               
                  MO I RANA, Røssvoll
               
            
                   
               
               
                  MOSJØEN, Kjærstad
               
            
                   
               
               
                  NAMSOS
               
            
                   
               
               
                  NARVIK, Framnes
               
            
                   
               
               
                  ØRSTA/VOLDA, Hovden
               
            
                   
               
               
                  RØRVIK, Ryum
               
            
                   
               
               
                  RØST
               
            
                   
               
               
                  SANDANE, Anda
               
            
                   
               
               
                  SANDNESSJØEN, Stokka
               
            
                   
               
               
                  SOGNDAL, Haukåsen
               
            
                   
               
               
                  SØRKJOSEN
               
            
                   
               
               
                  STOKMARKNES, Skagen
               
            
                   
               
               
                  SVOLVÆR, Helle
               
            
                   
               
               
                  VADSØ
               
            
                   
               
               
                  VÆRØY (helikopterikenttä)
               
            
                   
               
               
                  VARDØ, Svartnes”